FCA13
Recurs contenciós administratiu contra inactivitat de l’Administració iniciat directament per demanda. (article 45.5 LJCA)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que acredito mitjançant l’escriptura de poder adjunta que presento / el certificat d’inscripció en l’Arxiu electrònic d’apoderaments judicials amb núm. de registre .........., comparec davant d’aquesta Sala / d’aquesta Secció del Tribunal d’Instància i 

MANIFESTO:
1.	Que en aplicació del que disposa ...... (citeu la disposició que obliga l’Administració sense necessitar d’actes d’aplicació o acte administratiu obligatori), el ...... (òrgan administratiu que es considera obligat) estava obligat a ............. (determinar la prestació que l’Administració estava obligada a realitzar), sense que, malgrat el temps transcorregut, hagi realitzat cap activitat per a fer-la efectiva. 
2.	Que en data ...... el meu representat/da va presentar la reclamació a què fa referència l’article 29.1 de la LJCA, i han transcorregut tres mesos (si l’Administració estava obligada a executar un acte ferm, el termini seria d’un mes) fins a la data d’avui sense que l’Administració hagi complert la prestació a què estava obligada.
3.	Que mitjançant aquest escrit interposo recurs contenciós administratiu i, en compliment del que disposa l’article 45.2 de la LJCA:
a)	adjunto com a document núm. 1 l’acreditació de la representació amb què comparec.
b)	adjunto com a document núm. 2 el document que acredita la legitimació activa del recurrent (imprescindible quan la té per haver-la-hi transmès altri per herència o qualsevol altre títol).
c)	adjunto com a document núm. 3 el certificat que acredita el compliment dels requisits exigits per interposar aquest recurs contenciós administratiu (imprescindible quan es tracta de persones jurídiques, d’acord amb les normes o estatuts que els siguin d’aplicació, excepte si s’han incorporat o inserit dins de l’escriptura de poder).
1.	Que l’article 45.5 de la LJCA admet que el procés que tingui per objecte la inactivitat de l’Administració s’iniciï amb l’escrit de demanda. Aquesta part opta per aital possibilitat i, mitjançant aquest escrit, formalitzo la demanda basada en els fets i fonaments de dret següents:

FETS
1. ...
2. ...

FONAMENTS DE DRET

FONAMENTS JURÍDICS PROCESSALS
1.	Jurisdicció i competència. Article 1 de la LJCA: l’ordre jurisdiccional contenciós administratiu coneix de les pretensions que es dedueixin en relació amb l’actuació de les administracions públiques subjecta al dret administratiu. Es dedueix una pretensió contra la inactivitat de l’Administració ...............
Article 8.1 / 8.2 / 8.3 de la LJCA sobre la competència de les seccions contencioses administratives dels tribunals d’instància (o bé 9 per a les competències de les seccions del Tribunal Central d’Instància, 10 per a les competències de les sales dels TSJ, 11 per a les competències de la Sala de l’AN, o 12 per a les competències de la Sala del TS) sobre .....................
2.	Capacitat processal i legitimació. Articles 18, 19.1 i 29.1 de la LJCA: el recurrent té capacitat processal i legitimació per demandar, ja que ...................
3.	Impugnabilitat de la inactivitat de l’Administració. Articles 25.2 i 29.1 de la LJCA, per tractar-se d’un supòsit en què l’Administració, en virtut d’una disposició de caràcter general que no necessita actes d’aplicació o en virtut d’un acte, contracte o conveni administratiu, està obligada a realitzar una prestació concreta a favor d’una o diverses persones determinades.
4.	Pretensions que s’exerceixen. Article 32.1 de la LJCA: el demandant pot pretendre la condemna de l’Administració al compliment de les seves obligacions en els termes concrets en què estiguin establertes. 
5.	Termini d’interposició del recurs. Article 46.2 de la LJCA: el termini per interposar el recurs contenciós administratiu és de dos mesos comptats des del dia següent al venciment del termini de tres mesos que, des de la data de la reclamació efectuada a l’Administració, disposava aquesta per donar compliment al que s’hi sol·licitava. La reclamació va ser interposada el dia .........., havent transcorregut els tres mesos sense que s’hagi donat compliment al que s’hi sol·licitava, el termini per a la interposició del recurs contenciós administratiu finalitza el dia ...... . Aquest escrit es presenta abans de la data esmentada i, per tant, dins de termini.
6.	Costes processals. Article 139.1 de la LJCA, sobre les costes a la primera instància (recordeu que l’article preveu la no imposició de costes, si l’òrgan jurisdiccional aprecia i raona que el cas presenta seriosos dubtes de fet o de dret, raonament que ja podeu avançar o facilitar en aquest apartat, si ho considereu oportú. Per tal d’evitar la imposició de costes en cas de desestimació íntegra del recurs, els òrgans judicials poden admetre l’argument de la iusta causa litigandi o l’existència de dubtes de fet si ha estat necessària la pràctica de prova en el judici).

FONAMENTS JURÍDICS MATERIALS
7. Fons de la qüestió. Article ........... de la ...........

Per això, 

SOL·LICITO:
1.	Que admeteu aquest escrit amb els documents que hi annexo.
2.	Que tingueu per interposat recurs contenciós administratiu contra la inactivitat de l’Administració que he esmentat en la manifestació primera d’aquest escrit.
3.	Que tingueu per presentada la demanda i, prèviament efectuats els tràmits preceptius, dicteu sentència per la qual estimeu el recurs i condemneu l’Administració demandada al compliment de les seves obligacions en els termes concrets en què estiguin establertes, amb expressa imposició de les costes a l’Administració demandada (tret d’haver al·legat al fonament 6 la no concurrència).

ALTRESSÍ PRIMER DIC:	Que m’interessa la recepció a prova d’aquest procés (en aplicació del que disposa l’article 57 LJCA, la part actora pot demanar per altressí que el recurs es decideixi sense necessitat de rebre el plet a prova ni tampoc vista o conclusions), sobre els punts de fet següents: 
a)	...
b)	...

Per aquest motiu, i en compliment del que disposa l’article 60 de la LJCA, indico a continuació els mitjans de prova que, a l’empara del que disposa l’article 284 de la LEC, proposo per a la seva pràctica:

I.	Documental. Prevista a la LEC, a la qual es remet l’article 60.4 de la LJCA, consistent en els documents que s’adjunten com a núm. .... d’aquest escrit de demanda.

II.	... (per a la resta de possibles proves proposables, podeu consultar el formulari de demanda genèrica FCA22).

Per això, 

SOL·LICITO: Que tingueu per feta la sol·licitud de recepció del procés a prova, a l’empara del que disposa l’article 60.1 de la LJCA, que declareu la pertinència de les proves que he proposat i que ordeneu practicar-les.

ALTRESSÍ SEGON DIC:	 En compliment del que disposen els articles 40.1 i 41 de la LJCA, entenc que la quantia d’aquest recurs és de .................. euros (000,00 € ). Així ho acredito per les consideracions següents ...................

Per això, 

SOL·LICITO: Que tingueu per feta l’anterior manifestació als efectes legalment establerts.

ALTRESSÍ TERCER DIC: Que, d’acord amb el que resulta de la legalitat vigent, interessa a aquesta part que el procés es tramiti en llengua catalana en les diverses instàncies que tinguin lloc a Catalunya.

Que l’Acord de la Sala de Govern del Tribunal Superior de Justícia de Catalunya, de 26 de gener de 2010, relatiu al dret d’adopció lingüística, preveu, com a punt tercer:

“Trametre un recordatori general adreçat als jutges i magistrats de l’àmbit d’aquest Tribunal Superior en què es reiterin les seves obligacions com a garants de l’efectivitat dels drets de les parts processals en els casos en què aquestes exerceixin el seu dret d’opció lingüística i, així mateix, recomanar-los que, des del mateix moment en què es tingui per exercit el dret, es consigni tal circumstància a la caràtula del procediment, en un lloc i de manera manifesta i visible, per tal que en instàncies superiors pugui constatar-se fàcilment l’opció escollida i assegurar-ne amb això l’efectivitat”.

D’acord amb tot l’anterior, i a l’empara de l’article 9 de la Carta europea de les llengües regionals i minoritàries, de l’article 13 de la Llei 1/1998, de 7 de gener, de política lingüística, i de l’article 231 de la Llei orgànica 6/1985, d’1 de juliol, del poder judicial,

SOL·LICITO: Que les actuacions d’aquest procés es tramitin en llengua catalana.

....., ....... de/d’................. de ..............